K O R R A L D U S

Haapsalu								03. detsember 2025 nr 1028

Haapsalu Linnavalitsuse 19.11.2025 korralduse nr 1005 muutmine
(Taime tn 7, Paralepa alevik detailplaneeringu algatamine)

19. novembril toimunud Haapsalu Linnavalitsuse istungil otsusega nr 1005 algatati Taime tn 7, Paralepa alevik detailplaneering (edaspidi detailplaneering).

Detailplaneeringuala suurus on ligikaudu 7,5 ha. Planeeringuala hõlmab Taime tn 7 kinnistut (katastritunnus 18401:001:0853) ning ruumilise terviklahenduse täitmise eesmärgil kaasati osaliselt planeeringualale Taime tänav kinnistu (katastritunnus 67401:001:0278), Teeristi kinnistu (katastritunnus 67401:001:0641), Männiku tee 30a kinnistu (katastritunnus 18401:001:0852), Ööbiku tn 11 kinnistu (katastritunnus 18401:001:0776), Ööbiku tänav L1 kinnistu (katastritunnus 18401:001:0775), Ööbiku tn 12 kinnistu (katastritunnus 18401:001:0774) ja Taime tn 5 kinnistu (katastritunnus 18401:001:0773).

Detailplaneeringu eesmärk on praeguse maatulundusmaa sihtotstarbega kinnistu jagamine elamukruntideks. Elamumaa kinnistute orienteeruv pindala on ca 1000-1500 m2.

Peale 19. novembril toimunud Haapsalu Linnavalitsuse istungit, teavitas 24. novembril Teeristi kinnistu omanik, et ei soovi Teeristi kinnistu kaasamist planeeringualasse. Haapsalu Linnavalitsuse 25. novembri e-kirjas nr 6-1/14/25-10 selgitati Teeristi kinnistu omanikule planeeringualasse kaasamise eesmärki, kuid kinnistu omanik ei soovinud jätkuvalt Teeristi kaasamist planeeringualasse, lisaks toodi välja, et soovitakse olla kaasatud Taime tn 7 detailplaneeringu protsessis. Mõjuva põhjenduse esitamisega arvatakse Teeristi kinnistu planeeringualast välja.

Juhindudes haldusmenetlusseaduse § 64 lg 2 ja 3, §  68 lg 2 ja § 70 lg 1, kohaliku omavalitsuse korralduse seaduse § 33 lg 1 ning Teeristi kinnistu omaniku 24. novembri 2025 taotlusest, Haapsalu Linnavalitsus 

k o r r a l d a b :

1. Muuta Haapsalu Linnavalitsuse 19.11.2025 korralduse nr 1005 „Taime tn 7, Paralepa alevik detailplaneeringu algatamine“ Lisa 1 „Asendiskeem“.
2. Taime tn 7 detailplaneeringualast välja arvata Teeristi kinnistu (katastritunnus 67401:001:0641).

3.	Maa- ja planeeringuosakonnal teavitada muudatusest planeerimisseaduse § 127 lõigetes 1 ja 2 nimetatud isikuid ja asutusi 30 päeva jooksul korralduse jõustumisest.
3. Otsus jõustub teatavakstegemisega.
4.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Urmas Sukles								/allkirjastatud digitaalselt/
Linnapea			
									Erko Kalev
									Linnasekretär